LAOAG CITY - Saana nalapdan ti maysa nga ina ti naglua gapu ti pannaka- blackeye ken pannakasugat ti mata ti anak na gapu ti panangbato ti maestarana ti visual aid.
Binigbig ni Brgy Chairman Edilberto Tagari ti Brgy Bubuos, Solsona, Ilocos Norte ti suspek ani Mrs Eva Rose Alcon, Grade 1 teacher ti Bagbag Elementary School iti ili ti Solsona.
Segun kenni Tagari,nagreklamo kdakuada ti ina ti ubing a ni Mrs. Belmalyn Tagama kalpasan a nagawid ti anak na a maysa a Grade 1 pupil nga adda blackeye ken nakalablabbaga ti matana.
Gapu ti napasamak ket dagus da nga inpakita ti ubing iti doktor nga espesyalista ti mata no sadino a naduktalan a gapu ti natangked a banag nga inbato ti maestra a nakatamaan ti mata ti ubing ket nasugatan ti uneg ken ruar ti mata na.
Segun met iti ubing, binato ti maestra na gapu tamakisarsarita iti kaabay na bayat a mangisursuro.
Kuna ti ina ti ubing nga nupay dimmawat ti despensar ti maestra ket pursigido latta a mangipila ti reklamo tapno maikkan ti leksiyun ti nasao amaestra.
ilo_Latn ilo_Latn ilo_Latn ilo_Latn ilo_Latn ilo_Latn